cyanic-selkie/wikianc huggingface dataset:
Феномен на џедаи во пописите
Чешка
Прелиминарните резултати од пописот од 2011 година укажале дека 15.070 граѓани го одговориле необврзувачкото прашање дека припаѓаат на џедајската религија, а чешката Канцеларијата за статистика ја опишала како религија на моралните вредности на џедајските витези. Канцеларијата напомена дека ова е светски феномен. Бидејќи во пописот од 2011 година било задолжително да се одговори за религиската припадност, а за ова прашање се изјасниле многумина, вкупната бројка на џедаи не е вештачки направена бидејќи не се пројавил интерес и немало развиено свест непосредно пред пописот дека постои ова движење за да се изјаснуваат. Од друга страна многумина охрабруваа други луѓе за да зборуваат на оваа тема, медиумите да и посветат внимание на оваа религија и резултатите од пописот од 2011 година, веројатно биле како форма на протест. Највисокиот број на џедаи кои биле запишани живееле во Прага.
Ирска
Во мај 2012 година по прегледот на пописот од 2011, Комисијата за јавни пресметки, како дел од Претставничката Палата на Ирска, испратил барање до Централната канцеларијата за статистика да ја истражи компетентноста на граѓаните кои давале свои одговори на поставуваното прашање, изјаснувајќи се за припадник на џедаизмот. Одговорот бил дека тие можат да ја кажат бројката на луѓе кои вака се изјасниле, но тие нема да го сторат тоа.
Црна Гора
Во пописот од 2011 година во Црна Гора, група на млади луѓе се изјасниле како џедаи на прашањето за нивната етничка припадност, мислејќи дека тоа прашање денес не треба да претставува проблем.
Нов Зеланд
Во пописот од 2001 година околу 53.000 луѓе се изјасниле дека се џедаи. Нов Зеланд имала најбројна популација на џедајски верници по глава на жител од било која друга држава во светот, со процентуално учество од 1,5% кое изјавило дека нивната религиозна припадност е џедаизам. Било потврдено дека Дунедин се смета град кој има најбројно население изјаснето за џедаи по глава на жител. Државниот завод за статистика на Нов Зеланд се изјаснил по ова прашање дека одговорите нема да ги брои за важечки. Доколку би биле сместени во графата на важечки оваа религија би била втора по големина во Нов Зеланд. Процентот на религиска припадност се движел вака: Во пописот спроведен пет години подоцна можел да се воочи пад во бројноста на џедајското население, со само 20.000 луѓе во 2006 година изјаснувајќи се како такви. Непознато е дали бројката продолжила да опаѓа до есената за време на пописот во 2011 година, бидејќи пописот не бил завршен поради земјотрес во Кристчрч.
Велика Британија
Во Англија и Велс 390.127 граѓани (околу 0.8%) во пописот од 2001 година се изјасниле дека нивната религија е џедаизмот, надминувајќи ги сикизмот, јудаизмот и будизмот со што станала четвртата по големина религиска група во земјата. Во пописот од 2001 година 2,6% од популацијата на Брајтон тврдеа дека се џедаи. Процентуалната застапеност оди вака: Било потврдено дека според пописот на граѓаните кои дале таков одговор нема да бидат казнети. Овој одговор бил темелен на законот за попис од 2000 година, со измени на членот 8 на законот за попис од 2000 година кој налагал ниедна личност да не биде одговорна пред законот ако одбие да одговори или даде свое мислење за религиското видување. Оваа промена на законот беше направена од страна на амандманот за закон за попис и нејзините регулативи од 2000 година.
Во јуни 2005 година, Џејми Рид, новоизбраниот пратеник од редовите на лабуристите за Коупленд и Камбрија, се изјаснил самиот дека е џедај уште при првиот говор кој го одржал како новоизбран пратеник. Изјавата, која започнала дебата поради предлогот законот против религиска омраза, била потврдена како шега наместо за сериозна изјава на неговите религозни гледишта. Без разлика, во текот нас расправата околу предлогот за новиот закон, пратеникот од конзервативците Доминик Грив побарал џедајските витези да се изостават од заштита на овој закон. Слично на ова, во април 2006 година, Едвард Лиг, член на конзервативците од Гаинсбороу, во текот на расправата во Комитетот за образование побарал дозвола за да постави училиште за џедајски витези.
На 16 ноември 2006 година, на светскиот ден на толеранцијата, два џедаја доставиле протестно писмо до официјалните претставници на ОН за нивно признавање. Тие барале да се смени името во “Светски ден на меѓуѕвездена толеранција” и ги изнеле бројките од пописот извршен во 2001 година кој покажува дека 390.000 граѓани во Англија и Велс се изјасниле како џедаи.
Шкоткса
Во Шкотска во пописот од 2001 година 14.052 тврделе дека се џедајски следбеници (14.014 како џедаи, 24 во редот на џедаите и 14 во редот на сит), а 2.733 граѓани тврделе дека таа религија била во нивното учење и практикување (2.682 како џедаи, 36 во редот на џедаите и 15 во редот на темната страна). Пропорционално тука луѓето кои се изјаснувале како џедаи се во помал број, околу 0.277% во Шкотска отколку во Англија и Велс.
Во април 2009 година, во Страчклајд, осуммина полицајци се изјасниле дека се чувствуваат припадници на џедаизмот. Деталите од случајот се држат во тајност поради законот за приватни податоци.
Чаушли
Чаушли — село во Општина Дојран, југоисточна Македонија. Денес нема жители.
Феномен на џедаи во пописите
Критики
Некои групи на атеисти се противеа, некои луѓе кои не беа припадници ниту на една религија да се изјаснуваат на тоа прашање на шегобиен начин, бидејќи со тоа ќе се намали бројката на луѓе кои се изјаснуваат како атеисти и со тоа ќе се намали нивното политичко дејствување.
Чаушли
Географија и местоположба
Селото е сместено на северната падина на планината Боска, во северозападниот дел на општината. Лежи на надморска височина од 410 м, а атарот зазема. Кај селото извира Чаушлиска Река, која минува низ него, продолжува низ мала акумулација во месноста Чаушлиско Поле, па течејќи на север се влева во Луда Мара.
Историја
Во XIX век Чаушли било чисто турско село. Во „Етнографија на вилаетите Адријанопол, Монастир и Салоника“ се вели дека во 1873 г. Чаушли е село со 35 домаќинства сочинети од 64 муслимани. Според статистиката на Васил К’нчов („Македонија. Етнографија и статистика“) од 1900 г. селото се состоело од 175 жители, сите Турци.
Тука во 1916 г. погребан бугарскиот педагог и општественик од швајцарско потекло Луј Ајер (17.XI.1895-02.IX.1916), кој загинал како офицер во Битката кај Дојран таа година.
Население
Во периодот пред Втората светска војна дошло до големо намалување на населението на Чаушли. По војната дошло до извесен пораст, за да се намали на половина во текот на 1950-тите (од 87 во 1953 на 41 жител во 1961 г.). Во следната деценија бројто на жители драстично опаднал, сведувајќи се на само 8 лица во 1971 година. Таа деценија Чаушли е сосема напуштено. Според пописот од 2002 година, Чаушли немало ниеден жител. Истото било потврдено и на пописот од 2021 година.
Дивидендна политика
Дивидендната политика (dividend policy) е дел од пошироката област на распределба на резултатите од работењето. Станува збор за политика на исплата на дивиденда, т.е. за збир од принципи и критериуми од кои се води претпријатието при утврдување на висината и начинот на наградување на акционерите. Потребата од водење на соодветна политика се наметнува поради тоа што целокупниот финансиски менаџмент треба да биде насочен кон остварување на единствената цел – максимизацијата на вредноста на компанијата.
Дивидендата и нејзината исплата
Дивидендата претставува дел од нето-добивката што им се исплатува на акционерите како награда за преземениот ризик на инвестирањето во акциите на компанијата. Одлуката за исплата на дивиденда ја носат органите на управувањето во претпријатието. Одлуката за распределба на дивиденда ги содржи следниве елементи:
Теоретски погледи врз дивидендната политика
Во врска со исплатата на дивиденда, се поставуваат неколку прашања. Дали компанијата треба да им дистрибуира дивиденда на акционерите или целокупната добивка треба да ја задржи за реинвестирање? Доколку се донесе одлука за исплата на дивиденда, колкава треба да биде нејзината висина? Дали со текот на годините треба да се задржи истото ниво на дивиденда или тоа треба да се зголемува/опаѓа?
Теорија за ирелевантноста на дивидендата
Дивидендната политика нема влијание врз вредноста на компанијата, т.е. независно од тоа дали компанијата исплатува дивиденда или не, дали дивидендата е висока или ниска, вредноста на компанијата нема да се промени. Се смета дека вредноста на компанијата зависи од нејзините оперативни перформанси и од способноста да создава позитивни резултати, а не од тоа како резултатите од работењето ќе се поделат меѓу сопствениците на капиталот.
Теорија за даночните преференции
Смета дека дивидендната политика е релевантна, и акционерите се водат од даночните ефекти на обете варијанти дивиденди наспроти капитални добивки. Ова особено се однесувало на ситуацијата во САД кога капиталните добивки биле оданочувани со многу пониски даночни стапки од дивидендите. Оданочувањето на капиталните добивки е помал проблем од причина што данок на дивидендите се плаќа секоја година, а данок на капитална добивка се плаќа само кога акцијата ќе се продаде.
Ефектот на клиентелата
Под клиентела се подразбира структурата на акционерите на компанијата. Познато е дека постојат одредени типови акционери – поединци и институции, кои имаат одреден однос кон дивидендите и капиталните добивки. Помладата генерација претпочита редовни и позначајни парични приливи, додека луѓето во средни години повеќе сакаат реинвестирање на добивките.
Ефект на сигнализирање
Објавувањето на повисоки дивиденди од претходните, обично води кон одреден пораст на цената на акциите на компанијата, додека намалувањето на дивидендите има спротивен ефект. Ова може да се толкува како доказ дека акционерите претпочитаат дивиденди наспроти капитални добивки. Зголемувањето на дивидендите, пазар на капитал го сфаќа како сигнал од менаџментот на компанијата дека нејзините перформанси се здрави и на тоа реагира со зголемена побарувачка на нејзините акции.
Сепак, треба да се има предвид и дека започнувањето со исплатување дивиденди или нивниот пораст може да се сфати и поинаку, дури и како негативен сигнал. Почетокот на исплата на дивиденди може да се сфати дека компанијата веќе влегла во фаза на зрелост, но ова може да се толкува и негативно, дека компанијата нема добри развојни проекти на повидок.
Стабилноста на дивидендите како принцип
Поради информативната содржина на дивидендите, нивните промени можат да бидат погрешно протолкувани од страна на пазар на капитал. Стабилноста не треба да се сфати како константност, туку подразбира и постепен раст. Разликуваме три вида дивидендна политика, и секоја од нив одразува одреден вид стабилност.
Модел на резидуална дивиденда
Овој модел ја набљудува дивидендата како резидуална големина, како остаток од добивката на претпријатието, по намирување на неговите развојни потреби. Се смета дека примарната употреба на нето-добивката треба да биде во насока на обезбедување доволно средства за реализација на планираните инвестициски проекти, а само остатокот од добивката би се наменил за исплата на дивиденда.
Откуп на сопствени акции
Со откупувањето на сопствените акции компанијата создава т.н. трезорски акции, при што се намалува бројот на акции кои се наоѓаат во рацете на акционерите. Постојат неколку причини поради кои компаниите најчесто прибегнуваат кон оваа мерка:
Кога компанијата ќе се одлучи да изврши откуп на сопствени акции, на располагање и стојат неколку можности:
Поделба на акцијата
Поделба на акцијата (stock split) е активност при која се врши поделба на секоја емитувана акција на повеќе акции, во определен сооднос, при што секоја од старите акции се заменува за одреден број нови акции. Оваа мерка се применува во случај кога пазарната цена на акциите ќе достигне исклучително висок износ, така што таа станува непогодна за тргување.
Хулкан (покраина)
Хулкан е една од дванаесетте покраини на регионот Ла Либертад во Перу. Главен град на покраината е градот Хулкан.
Супстрат
Супстрат (од лат. substratum = „потслој“) е лингвистички поим со кој се означува допирот на јазикот со другите постари јазични слоеви и јазици кои на одредена територија се говореле пред него. Така на пример етрурскиот е супстрат за латинскиот, или келтскиот во Галија пред доаѓањето на Римјаните претставува исто така супстрат за францускиот јазик.
Гварико
Гварико е една од 23-те сојузни држави во Венецуела.
Главен град е Сан Хуан де лос Морос. Зафаќа повшина од 64 986 км2 и во 2007 имал 745.100 жители.
NGC 848
NGC 848 — спирална галаксија во соѕвездието Кит, заведена во Новиот општ каталог на длабоконебесни тела. Телото било предмет и на други истражувања, па освен како NGC 848 се споменува и како MCG -2-6-36, MK 1026, Arp 318, KUG 0207-105, IRAS 02078-1033.
Откривање
Телото е откриено на 1 ноември 1886 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 848 е од видот SBab. Видливиот сјај со голо око изнесува 13 m, а оној во рамките на интервалот од минималната до максималната честота 13,6 m, додека површинскиот сјај изнесува 13,3 m/лм2. NGC 848 има привидни димензии од 1,5' х 1'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 10 м 17,4 с, а неговата деклинација, односно висината на лакот на тој агол, - 10° 19' 14". Положбениот агол на објектот е во износ од 135°.
Други поделби
Проучување на NGC 848 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 8299. Во рамките на атласот на длабокото небо, Уранометрија 2000.00, објектот припаѓа на групата означена со бројот 264; додека во Каталогот на основни ѕвезди (GSC) е групиран под бројот 5281. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1183.
16 век п.н.е.
16 век п.н.е. — век кој започнал 1 јануари 1600 г. п.н.е. и завршил на 31 декември 1501 г. п.н.е.
Конкеринг лајон
Конкеринг лајон (англиски: Conquering Lion) — македонска реге група.
Животопис
"Conquering Lion" е група која е оформена и работи во Тетово.
Творештво
Во 2013 година, групата имала забележителни настапи на музичкиот фестивал "In Music" во Загреб, а свирела и како предгрупа на скопскиот концерт на Ману Чао. Најпосле, на 22 ноември 2013 година, групата го објавила својот трет албум "Revelation" (Откровение), кој бил издаден под етикетата на издавачката куќа "Пасворд", a албумот бил објавен во дигитална форма, со можност за бесплатно преземање од интернет-страницата на издавачот "Exit Label". На албумот, покрај другите песни, се застапени две соработки: едната со музичарот од Јамајка, Доналд Минот, а втората со српскиот музичар Дарка Рајиќ. Снимател на албумот е Ивица Јанкуловски, а миксот е дело на Фредерик Луно. На 25 јануари 2014 година, во музичката продавница "Југотон" во Скопје, "Конкеринг лајон" го промовирале видео-спотот за песната "Trickster's End". Спотот бил снимен на повеќе локации: Македонија, Хрватска, Албанија и Црна Гора и во него се прикажани моменти од патувањата и концертите на групата. Снимател на спотот е Јовица Рафајловски, а режијата и монтажата се дело на Милан Тоциновски - Сако.
Хорнземерн
Хорнземерн (Hornsömmern) — општина во округот Унштрут-Хајних, во сојузната покраина Тирингија, Германија.
Местоположба
Селото се наоѓа во непосредна близина на Мителземерн.
Папрадиште (Балин Дол)
Папрадиште — археолошко наоѓалиште во гостиварското село Балин Дол. Претставува населба од римското време.
Мозаик (музичка група)
Мозаик (англиски: Mosaic) — македонска група која создава електронска музика.
Творештво
"Мозаик" создаваат електронска музика во стилот на диско-ерата. На 28 декември 2013 година, со концертен настап во Гевгелија, Мозаик го промовирале својот албум "Rudimental", објавен под етикетата на њујоршката издавачка куќа "Funky Town". Притоа, албумот бил издаден со примена на нова технологија на производство на плочи, наречена "Clear Vinil".
Пазарли
Географија и местоположба
Селото се наоѓа на 16 километри југоисточно од градот Кукуш, на неколку километри од грчко-македонската граница, во близина на североисточниот брег на Дојранското Езеро на планината Круша. Селото се наоѓа на надморска височина од 516 метри.
Историја
По крајот на Балканските војни, селото било вклучено во составот на Грција. На пописот од 1913 година, во селото биле евидентирани 240 жители, додека во 1920 година 276 жители Турци. Според Лозанскиот договор, во селото било населено грчко население од Мала Азија, Источна Тракија и Понд, додека од селото се иселиле муслиманските жители. Во 1926 година, селото било преименувано во Мелантио.
Демографија
Во 1928 година селото било чисто бегалско со 61 жител бегалец. По крајот на Грчката граѓанска војна, селото било обновено. Селото во пописот од 1951 година броело 110 жители, на пописот од 1961 година, во селото живееле 397 жители, во 1971 година имало 260 жители, во 1981 година имало 196 жители, додека во 1991 година имало 193 жител. Денеска, населението на селото е 235 жители според пописот од 2001 година.
Забајкалски национален парк
Забајкалски национален парк (Забайкальский национальный парк) се протега на средниот дел од источниот брег на Бајкалското Езеро, западните падини Баргузинскиот ланец на исток, Ушкани острови и најголемиот полуостров на езерото Свети Нос. Од 2690 км² површина на паркот, 38,8 км² се заштитени водни области во езерото.
Топографија
Подрачјето на паркот е многу стрмно, 55% од паркот е на падина од повеќе од 26 степени, а дополнителни 28% е помеѓу 16 и 25 степени. Полуостровот Свети Нос е долг 53 km и широк 35 km, со својот планински комплекс, чиј највисок врв е 1877 m. Островските планини се пошумени со бреза, ариш и рододендрон. Постојат неколку десетици планински потоци и извори, а поврзан е со копното со Чивиркујска превлака. Островот е познат по својот прекрасен поглед на езерото (што овозможува висок централен поглед кој се протега од планината преку езерото од сите страни), како и неговиот „пејачки песок“ на Мароковската плажа, т.н. поради звукот што се слуша одејќи по неа.
Екорегион и клима
Паркот се наоѓа во западносибирската тајга, помеѓу реките Енисеј и Лена. Четинарската вегетација е доминантна, а регионот е многу богат со минерали. На подрачјето на Забајкалски владее субполарна клима (Кепенова класификација на климата (Dwc)). Се одликува со долги, многу студени зими со малку снег и свежи лета. Езерото, до одреден степен, го ублажува ефектот на субарктичката клима, но постудено е на планините. Годишно врне од 450 mm (во крајбрежниот дел) до 550 mm (на планините) дожд. Ветровите дуваат од западен и југозападен правец ''. ''
Флора
Пошумувањето е одлично. Шумите се претежно иглолисни. 34% од областа на паркот е окупирана од бор, 30% од сибирски џуџест бор, 14% од сибирски бор, 9% од ариш. Околу 10.000 хектари се наоѓаат под стари дрвја.
Во паркот живеат животни типични за јужносибирската шума, мечка, волк, лисица, рис, видра, див зајак, верверица, лос, 249 видови птици, вклучувајќи го и големиот корморан. Во текот на летото, водите на Бајкалското Езеро ги посетуваат околу 3.000 бајкалски фоки. Камчатскиот мрмот може да се најде на алпските ливади. Островот Болшој Ушкани е познат по најголемата концентрација на големи мравјалници во Русија - илјадници кои се издигаат над 1,5 m во висина.
Туризам
Многу се работи за промоција на туризмот. Некои делови од паркот бараат посебни дозволи (поради опасниот терен). За разни пешачки и рекреативни места во паркот, дневен билет може да се набави на влезот. Во зима, риболов на мраз или крос-кантри скијање по должината на брегот е многу популарен. Што се однесува до сместувањето, постојат бунгалови и пловечки еко-хотел .
Министерство за култура на Кина
Министерството за култура (文化部; ) — министерство на владата на НР Кина одговорна за раководењето со културните работи и збидувања во земјата. Меѓу останатите надлежности спаѓаат државните музеи и споменици, застапување и заштита на уметностите (ликовни, фолклорни, драмски, музички, сценски, архитектонски, книжевни, ТВ и филмски) и нивно промовирање надвор од земјата. Оваа установа е одговорна и за раководење со државните архиви и обласните културни центри.
Ноа Шнап
Ран живот
Шнап е роден во Скарсдејл, Њујорк, син на Мичел и Карина Шнап. Тој има сестра близначка по име Клои. Шнап е Евреин, и имал својот Бар Мицва во Израел. Неговото семејство е од Монтреал, Квебек, Канада и со тоа има канадско државјанство. Шнап со глума започна кога имал околу 5 години, откако го гледал Бродвеј продукциран на Ани. Учествувал во претстави во училиштата и во заедницата. Кога имал осум години, неговиот наставник по глума посочил да се занимава професионално. Родителите на Шнап го запишале во глумецската програма на Westchester's Star Kidz со тренерот Алисон Исбрандсен кој наскоро го упатил во МКС&Д Талент Менаџмент за можности за кариера.
Кариера
Шнап го позајмувал гласот на главниот лик, Чарли Браун, во филмот „The Peanuts Movie“ во 2015 година. Првата улога на Шнап беше во историскиот драмски филм на Стивен Спилберг, Bridge of Spies, заедно со Том Хенкс. Во 2016 година, Шнап го глумел Вил Баерс во првата сезона на научно-фантастичната фантастичен веб-телевизиска хорор серија, Stranger Things. Беше објавено дека според неговиот договор, Шнап добил 10.000$ по епизода во сезоната 1. Тој и ко-ѕвездиte Фин Вулфхард, Гартен Матарацо, и Халев Меклафлин сенатпреварувале еден против друг во 2017 епизода на Spike Lip Sync. Тој беше промовиран за втората сезона на Stranger Things, која премиерно беше прикажана на 27 октомври 2017 година.
Бугарска работничка социјалдемократска партија
Бугарска работничка социјалдемократска партија (Българска работническа социалдемократическа партия; БРСДП) — бугарска политичка партија. Таа била основана во 1894 година преку обединување на Бугарската социјалдемократска партија на Димитар Благоев и Бугарскиот социјалдемократски сојуз, на чело со Јанко Сак’зов. Дотогаш двете организации постоеле независно една од друга и исповедувале различни ставови за развојот на социјалистичкото движење во Бугарија.
На изборите за 8. Обично народно собрание во 1894 година за првпат биле избрани двајца пратеници од БРСДП (Јанко Сак’зов и Никола Габровски). Во следните години теоретските спорови и личните противречности во партијата продолжиле и во 1903 година таа се разделила на Бугарска работничка социјалдемократска партија (тесни социјалисти), на чело со Димитар Благоев и Бугарска работничка социјалдемократска партија (широки социјалисти) на чело со Јанко Сак’зов.
БРСДП издавала весниците Работнически весник (марксистички) и Народ (реформистички), како и списанијата Ново време (марксистичко) и  Општо дело (реформистичко).
Александар Белиќ
Александар Белиќ (српски: Александар Белић,, - , ) бил македонист, филолог, професор и ректор на Универзитетот во Белград, претседател на САНУ и член на повеќе српски и странски организации. Неговата дејност во македонската историја и Македонистика е констраверзна бидејќи бил застапник на великосрпските идеи и тврдел дека македонските дијалекти се српски. Сепак, тој дал одреден придонес при елаборирање на некои македонски говори.
Животопис
Основно училиште завршил во Белград. Студиите по филологија ги започнал во Белград и ги продолжил во Москва и Одеса. По завршувањето на студиите го повикале да остане на катедрата по лингвистика и филологија на Универзитетот во Москва, но тој се вратил во Србија каде во 1899 година е поставен за доцент на Високата школа. Потоа една година поминал во Германија на усовршување каде и ја одбранил докторската десертација. Десертацијата е објавена на германски јазик во два дела. Подоцна станал редовен професор на Универзитетот во Белград.
Лицен-Визенгрунд
Лицен-Визенгрунд (Lützen-Wiesengrund) била општинска заедница во округот Вајсенфелс, во Саксонија-Анхалт, Германија. Се наоѓала источно од Вајсенфелс. Седиштето на општинската заедница била во Лицен. Била распуштена во јануари 2011.
Општинската заедница Лицен-Визенгрунд се состои од следниве општини:
NGC 5440
NGC 5440 — спирална галаксија во соѕвездието Ловечки Кучиња, заведена во Новиот општ каталог на длабоконебесни тела.
Телото било предмет и на други истражувања, па освен како NGC 5440 се споменува и како UGC 8963, MCG 6-31-52, CGCG 191-40.
Откривање
Телото е откриено на 1 мај 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5440 е од видот Sa. Видливиот сјај со голо око изнесува 12,3 m, а оној во рамките на интервалот од минималната до максималната честота 13,2 m, додека површинскиот сјај изнесува 13 m/лм2. NGC 5440 има привидни димензии од 2,2' х 1'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 3 м 0,6 с, а неговата деклинација, односно висината на лакот на тој агол, +34° 45' 24"". Положбениот агол на објектот е во износ од 50°.
Други поделби
Проучување на NGC 5440 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 50042. Во рамките на атласот на длабокото небо, Уранометрија 2000.00, објектот припаѓа на групата означена со бројот 110; додека во Каталогот на основни ѕвезди (GSC) е групиран под бројот 2548. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 106.
Гвантанамо (покраина)
Гвантанамо (Provincia de Guantánamo) е најисточната покраина на Куба. Нејзин главен град е Гвантанамо. Друг поголем град е Баракоа. Покраината ја заобиколува важната поморската база на САД во заливот Гвантанамо.
Архитектурата и културата на Гвантанамо не е иста како во останатиот дел од Куба. Покраината е само 80 км од Хаити, нејзината најблиска точка преку Виндвардскиот Премин, и доволно блиску за да навечер се видат светлата од светилниците во Хаити. Гвантанамо исто така има и голем број имигранти од Јамајка, што значи дека многу згради се споредливи со оние од Францускиот Кварт на Њу Орлеанс во Луизијана.
Планините Нипе-Сагва-Баракоа доминираат во покраината, притоа делејќи ја климатски и географски. Северниот брег е највлажниот дел од земјата, додека на југ е најтоплиот дел. Северот се одликува со дождовни шуми, додека југот е неплоден и има многу кактуси.
Јабланички Округ
Јабланички Округ — административен округ во југоисточниот дел на Србија со седиште во Лесковац. Според пописот од 2011 година, на подрачјето на округот живееле 216.304 жители. Површината на административната област е 2.770 и опфаќа 336 населени места.
Поделба
Округот го опфаќа градот Лесковац и општините Власотинце, Лебане, Бојник, Медвеѓа и Црна Трава.
Демографија
Според пописот од 2011 година, на територијата на Јабланичкиот Округ имало 216.304 жители. Округот е претежно населен со Срби кои сочинуваат 92,4% од населението, потоа следат Роми кои сочинуваат 5,3% од населението. Во религиозна смисла, 201.969 жители се православни, по што следат 2.575 протестанти, 815 муслимани, 575 не се верници 4.824 жители не се изјасниле. Српскиот е мајчин јазик на 203.703 граѓани, следен од ромскиот, кој е мајчин јазик на 9.278 граѓани.
Организација
Јабланичкиот Округ е регионален центар на државната управа кој е формиран за вршење работи на државната управа надвор од седиштето на органите на државната управа, што значи дека управниот округ го сочинуваат стручни и подрачни единици на министерството во областа. Тој нема функција орган на државна управа, па не може да има свои ингеренции. Во Законот за државна управа и Уредбата за административни инфекции јасно се наведени задачите што органите на државната управа, пред се одредени министерства, можат да ги извршуваат во округ. Органите на државната управа можат да ги извршуваат следниве работи:
Началникот на округот ја координира работата на подрачните единици и ја следи примената на директивите и упатствата што им се издаваат, го следи спроведувањето на плановите за работа на окружните подрачни единици и се грижи за условите за нивната работа, ја следи работата на вработените. во подрачните подрачни единици и предлага дисциплинска постапка против нив.
Советот на округот го сочинуваат началникот на округот и претседателите на општините и градоначалниците на градовите од подрачјето на округот. Седниците на Советот ги свикува и со нив претседава началникот на округот, а се одржуваат најмалку еднаш на два месеци. Началникот на округот е должен предлозите на Советот да ги доставува до министерот надлежен за административни работи, кога е должен најмалку еднаш годишно да информира за работата на Советот. Советот на административниот округ, меѓу другото, ја координира работата на окружните подрачни единици на органите на државната управа и општините и градовите во управната област и предлага како да се подобри работата на административните области.
17 век п.н.е.
17 век п.н.е. — век кој започнал 1 јануари 1700 г. п.н.е. и завршил на 31 декември 1601 г. п.н.е.
Пангразли
Пангразли — кукушко село во Егејска Македонија, Република Грција.
Сехемхет
Сехемхет (исто така прочитано како Сечемчет) бил старо египетски крал (фараон) на Третата династија за време на Старото Кралство. Се смета дека неговото владеење било од околу 2648 п.н.е. до 2640 п.н.е. Тој е исто така бил познат под неговото подоцнежно традиционално име Џосер-тети и под неговото хеленизирано име Тиреис (од Манетон, изведено од Тети во кралскиот список од Абидос). Веројатно бил брат или најстар син на фараонот Џосер. Малку е познато за овој фараон, бидејќи владеел само неколку години. Сепак, тој подигнал скалеста пирамида во Сакара и оставил зад себе добро познат затпис во камен, во Вади Магарах (Синајски Полуостров).
Владеење
Се верува дека траењето на владеењето на Сехемхет е 6 до 7 години. Кралскиот канон од Торино му припишува 6 години владеење на Сехемхет, број што го предложи и Миријам Виса, врз основа на недовршената состојба на пирамидата на Сехемхет. Користејќи ја неговата реконструкција на Каменот од Палермо (Петта династија), Тоби Вилкинсон му доделува на овој крал 7 години. Оваа бројка се заснова на бројот на годишни регистри зачувани во Фрагментот од I, регистар V. Вилкинсон наведува дека „оваа бројка е прилично сигурна, бидејќи кралската титула започнува веднаш по линијата на поделба што ја означува промената на владеењето“. Слично на тоа, грчкиот историчар Манетон го наведува Сехемхет под името Тиреис, и покажува дека тој владеел 7 години. Спротивно на тоа, Набил Свеим предложил владеење од 19 години, бидејќи верувал дека Сехемхет може да биде Тосертасис споменат од Манетон. Меѓутоа, таквото долго владеење е во спротивност со недовршената состојба на закопаната пирамида и ова гледиште обично го отфрлаат египтолозите. Малку е познато за активностите спроведени за време на владеењето на Сехемхет. Единствените зачувани документи кои го прикажуваат Сехемхет се два записи на камен од Вади Магарех на полуостровот Синај. Првиот го прикажува Сехемхет двапати: еднаш со круната Хеџет, вторпат со круната на Дешрет. Вториот запис ја опишува сцената позната како „удирање на непријателот“: Сехемхет го држи непријателот за косата и ја крева раката во обид да го удри непријателот до смрт со церемонијален жезол. Присуството на овие релјефи во Вади Магарех сугерира дека локалните рудници на бакар и тиркиз биле експлоатирани за време на владеењето на Сехемхет. Овие рудници биле очигледно активни во текот на Третата династија,.
Гарсиваз
Гарсиваз (исто така Гарсиуаз, Герсиуаз или Карсиваз ) е митски турански лик, за кој се вели во „Шахнамех“ („Книга на кралевите“) од персискиот писател на епови Фирдуси. Тој е брат на Афрасијаб, крал на Туран.
Лара
Лара е една од 23 држави (estados) на Венецуела.
Главен град е Баркисимето.
Лара има повшина од 19,800 км2 и во 2007, имаше население од 1,795,100 жители.
Нормативна податотека на лични имиња
Нормативната податотека на лични имиња (Personennamendatei, крат PND) е нормативна податотека на личности наменета претежно како помагало за пристап до литература во библиотеки. Граѓата на PND е составена во периодот од 1995 до 1998 г. и објавена од Германската национална библиотека. Во неа, секое лице има своја евиденција со име и презиме, датум на раѓање и занимање, поврзано со единствен број „PND-број“.
Податотеката на PND содржи над 2 милиона записи, споредливо со Нормативната податотека на имиња на Конгресната библиотека (LCNAF). Во април 2012, PND е ставена во состав на Обединетата нормативна податотека (Gemeinsame Normdatei, GND) и укината како самостојна база.
Освојувачи на медали на Зимските олимписки игри 1948
Во списокот на освојувачи на медали по земји на Зимските олимписки игри 1948 се наведени сите земји-учеснички на игрите кои освоиле медали. Најуспешни нации на игрите биле репрезентациите на Норвешка и Шведска, кои освоиле по 4 златни, 3 сребрени и 3 бронзени меали. Досега, ова е единствен пат две земји да бидат изедначени на врвот по бројот на освоени златни, сребрени и бронзени медали.
Според списокот на освојувачи на медали, објавен од страна на Швајцарскиот олимписки комитет, биле пресметани и медалите освоени во демонстративните спортови воена патрола и зимски петобој. Сепак, медалите освоени во демонстративните спортови не се вклучуваат во списокот на медали освоени во задолжителните спортови. Италија го освоила првиот медал, и тоа златен, на Зимските олимписки игри.
Дели Блинд
Деjли Блинд (роден на 9 март 1990 во Амстердам) — холандски фудбалер, играч од одбраната или од средниот ред на Манчестер Јунајтед и на холандската репрезентација.
Тој е син на поранешниот дефанзивец на Ајакс Дани Блинд.
Технички одлики
Страничен бек природно игра со левата нога, исто така, може да биде во улога на централен дефанзивец или дефанзивен играч од средниот ред.
Почетоци, Ајакс и заемот во Гронинген
Блинд ја започнал својата кариера во младинскиот сектор на Ајакс, истиот клуб каде што играл неговиот татко Дени. . Деjли растел играјќи за Јонг Ајакс, каде во сезоната 2007-2008 иако сè уште официјално бил дел од тимот Б-јуниори, станал главна потпора за тимот А-јуниори,, пред да биде прекомандуван во првиот тим во сезоната 2008-2009. На 17 години тој го потпишал својот прв професионален договор, кој го врзувал со Ајакс до 1 јули 2010.
На 7 декември 2008 година Блинд го направил своето деби за првиот тим во гостинскиот натпревар против фудбалскиот клуб Волендам. Тој всушност го изнудил одлучувачкиот корнер, по кој Јан Вертонген постигнал гол со кој му ја донел победата на Ајакс. . На 19 декември 2008 година потпишал продолжување на договорот со Ајакс до 30 јуни 2013.
На 5 јануари 2010 Блинд бил позајмен на Гронинген до крајот на сезоната 2009-2010, каде играл како десен бек. Откако се вратил во Ајакс, следните две сезони дал голем придонес во успесите на клубот. На 15 мај 2011 го освоил холандското првенство со победата од 3-1 над Твенте. На 30 јули, играл како стартер, повторно против Твенте, овојпат во Суперкупот на Холандија во поразот со 2-1. Откако ќе стане основен елемент во почетните 11 на Ајакс, на 2 мај 2012 година ја освојува својата втора по ред титула во Ередивиси завршувајќи ја сезоната со вкупно 26 настапи.
Во текот на сезоната 2012-2013, Блинд го постигнал својот прв гол во дресот на Ајакс во професионалната кариерата, на 10 февруари 2013 во натпреварот Ајакс-Рода 1-1, во 54-вата минута на асистенција на Исак Куенка. На 17 март постигнал уште еден гол на гостувањето на Афас стадионот кај АЗ Алкмар во победата со 3-2. На 23 април 2013, повторно го обновил договорот со клубот до 30 јуни 2016. . На 5 мај, го освоил првенството трета година по ред.
Во текот на сезоната сезоната 2013–2014, тренерот на Ајакс Франк де Бур го преместил Блинд малку понапред како дефанзивен играч за врска, што се покажало како добро решение затоа што Дејли ја добил наградата за Холандски фудбалер на годината, откако дал огромен придонес за четврта лигашка титула на Ајакс едноподруго.
Манчестер Јунајтед
На 1 септември 2014, Блинд направил трансфер од Ајакс во Манчестер Јунајтед за сума од 13,8 милиони фунти. Тој го направил своето деби тринаесет дена подоцна, играјќи го целиот натпревар против Квинс Парк Ренџерс во победата со 4-0 на Олд Трафорд, што била воедно и прва победа на Јунајтед за сезоната. Неговиот прв гол за клубот дошол на 20 октомври против Вест Бромвич Албион, со прецизен удар од преку 18 метри за да го израмни резултатот на 2-2 во 87-мата минута и да му донесе бод на Манчестер Јунајтед. На 16 ноември, Блинд претрпел повреда на лигаментите на коленото играјќи за холандската репрезентација во квалификациите за Евро 2016 против Латвија. Медицинските тестови покажале дека тој ќе го пропушти остатокот од 2014 година. На 11 јануари 2015 година Блинд се врати во акција, почнувајќи како стартер во одбраната во поразот со 1-0 од Саутхемптон на Олд Трафорд. На 8 февруари, тој постигнал гол во судиското продолжение за изедначување на 1-1 против Вест Хем Јунајтед.
Следната сезона Блинд ја започнал играјќи како централен одбранбен играч во тандем со Крис Смолинг. На 12 септември 2015, го постигнал својот прв гол за сезоната, првиот за Манчестер Јунајтед во победата со 3-1 над Ливерпул; подоцна при резултат 1-0 спасил чист погодок на гол-линијата и бил избран за играч на натпреварот.
Млади репрезентации
Блинд бил повикан во холандската репрезентација под 17 години како дел од составот за Европското првенство 2007. Откако го пропуштил првиот натпревар поради суспензија, тој постигнал два гола против Исланд во вториот натпревар, но се здобил со повреда на глуждот во тој натпревар, поради која не бил во можност да учествува во остатокот од турнирот. Две години подоцна, тој бил повикан во репрезентацијата под 21 година за неколку натпревари од квалификациите за Европското првенство 2011, но останал на клупата како неискористена замена. На 13 октомври, тој го направил своето прво појавување во оваа репрезентативна категорија, влагувајќи како замена за својот колега од Ајакс Сием Де Јонг во победата со 4-0 победа на гостувањето во Полска.
Сениорска репрезентација
Иако и претходниот имал неколку повици, Блинд го направил своето деби за сениорската репрезентација на Холандија на 6 февруари 2013, како стартер на позицијата лев бек, против Италија во пријателска средба во Амстердам Арена. Натпреварот завршил нерешено 1-1, а тој го одиграл целиот натпревар.
Во јуни 2014 година, бил избран во тимот на Холандија за Светското првенство 2014. Тој бил стартер на левата винг-бек позиција во првиот натпревар против Шпанија, асистирајќи при головите на Робин ван Перси и Арјен Робен, во фантастичната победа на Орање со 5-1. Тој го постигнал својот прв гол за холандската репрезентација во победата со 3-0 над домаќинот на првенството Бразил во натпреварот за третото место.
Црква „Св. Димитриј“ - Кожушани
Свети Димитриј (Άγιος Δημήτριος) — црква во селото Кожушани, Ениџевардарско, Егејска Македонија. Влегува во состав на Воденско-постолско-мегленската епархија на Цариградската патријаршија.
Црквата е гробишен храм, сместен во северниот дел на селото. Претставува трикорабна базилика со женска црква, припрата, трем и камбанарија. Оваа црква е впрочем новоградба, изградена како замена за претходната истоимена црква настрадана во пожар во 1990 г. Од стариот храм се зачувани 11 икони од XIX век. Пет од нив се од 1887 г. и се потпишани од зографот Божин Стаменитов Ениџевардарец (χειρ Μποζύνου Σ. Γενιτζιότου).
Црквата е прогласена за историски споменик на 16 мај 1996 г.
Пони
Пони — коњ со мал раст Зависно од контекстот, под овој поим подразбираме коњ до одредена висина, или пак мал коњ што одговара на извесни физички особини и нарав. Постојат многу раси на коњи, но во споредба со другите коњи, понијата имаат подебела грива, опашка и крзно, сразмерно пократки нозе, поширок трупо, потешки коски, подебел врат и покуса глава со широко чело. Поимот води потекло од старофранцускиот збор , што значи „ждребе“ или „коњче“, но ова не одговара на денешната мисла на зборот, бидејќи понито е мало и кога е возрасно.
Настанокот на овие коњи со мал раст се должи на тоа што нивните предци живееле на границите од подрачјата погодни за коњи. Овие помали коњи подоцна се припитомани од човекот и се одгледувани ширум северната полутопка како погодни за влеча, како коњи за деца, за рекреативно јавање, а подоцна и како натпреварувачи во сопствена класа. За време на Индустриската револуција, голем број понија се користеле за влечење товар во рудниците за јаглен, особено во Велика Британија.
Важат за интелигентни и пријателски наклонети, но понекогаш и за своеглави. Денес, за пони се смета коњ со висина од (на гребенот), но постојат низа исклучоци. Разни организации имаат свои определници, кои се движат од 142 до. Од друга страна, одгледувачите ги разгледуваат понијата од коњите според родовникот и фенотипот, без оглед на висината.
Коњите и понињата
За многу облици на натпреварувања, службената дефиниција за пони е коњ кој има помалку од 14,2 раце (147 см) на гребенот. Стандардните коњи се 14,2 или повисоки. Меѓународната федерација за коњички спортови ја дефинира службената точка на пресек на 148 сантиметри (14,2 раце) без потковици и 149 сантиметри (58,66 во; 14,21⁄2 раце) со потковици, иако дозволува маргина за мерење на конкуренцијата до 150 сантиметри (14,3 раце) без потковици или 151 сантиметри (14,31⁄2 раце) со потковици. Сепак, изразот „пони“ може да се користи воопшто (или приврзано) за кој било мал коњ, без оглед на неговата вистинска големина или раса. Понатаму, во некои раси на коњи може да има лица кои созреваат под таа висина, но сепак се нарекуваат „коњи“ и им е дозволено да се натпреваруваат како коњи. Во Австралија, коњите со димензии од 14 до 15 раце (142-152 см) се познати како „галовеј“, а понињата во Австралија се мерат под 14 раце (142 см).
Историја
Понињата првично биле развивани како животни прилагодени на суровата природна средина и биле сметани за дел од доведениот поттип типичен за Северна Европа. Едно време, се претпоставувало дека тие можеби потекнувале од дивиот подтив подвид на Equus ferus. Студиите за митохондриската ДНК (што се пренесува преку женската линија) покажуваат дека голем број диви кобили придонеле за современите домашни раси; за разлика од нив, студии за y-ДНК (пренесена по машката линија) предложуаат дека имало само еден единствен машки предок од сите домашни раси. Припитомување на коњот најверојатно се случило во евроазиските степи со коњи од 13 раце (132 см) до над 14 раце (142 см), и како што се ширело припитомувањето на коњите, машките потомци на првичниот пастув продолжил да се одгледува со месни диви кобили.
Употреба
Во многу делови на светот, понињата се користат како работни животни, како товарно и за влечење на разни возила влечени од коњи. Тие се гледаат во многу различни коњички активности. Некои раси, како што е хакниското пони, првенствено се користат за возење, додека други раси, како комемарското пони и австралиското пони, се користат првенствено за јавање. Другите, како што е велшкото пони, се користат и за јавање и за возење. Не постои директна напоредност помеѓу големината на коњот и неговата инхерентна атлетска способност.
Кушадаси
Кушадаси (турски: Kuşadası) — приморски град во Турција и многу популарно летувалиште на брегот на Егејско Море. Некогаш мала рибарска населба, денес центар на туристи од Велика Британија, Ирска, земјите на Бенелукс и поранешна СФРЈ. Според пописот од 1995 година, градот брои 50.000 жители, а денес населението изнесува 70.000, додека пак во текот на летната сезона во Кушадаси има до милион туристи.
Историја и име на градот
Во минатото бил познат како Неаполис, Нов Ефес и Scala Nuova. Во античко време, на местото на денешен Кушадаси, се наоѓал античкиот град Неаполис, кој бил под управа на тогашниот најсилен град во Средоземјето, Ефес. Во непосредна близина на Неаполис, се наоѓале градовите Маратезион и Пигала, кои наводно ги основаа болните војници на кралот Агамемнон во текот на Тројанската војна. Со самото слабеење на Ефес, почнува и мрачното и крваво време за Неаполис кое трае сè до средниот век. До 15. век градот (Scala Nuova) бил под управа на трговците од Венеција и Џенова. Во 1413 година Турците, предводени од султанот Мехмет Челебија, го освојуваат и ограбуваат градот, кој оттогаш е под власт на Турција.
Современото име градот го добива по полуостровот на излезот од центарот на градот (Остров на гулабите - (Güvercin Adası), кој пред спојувањето со брегот бил остров. Името, всушност е кованица од два збора - птица (kuş) и остров (ada).
Кушадаси денес
Споменатиот полуостров доминира со погледот, ако се кон Кушадаси приоѓа од страна на морето, или ако се прелетува со авион. На полуостровот се наоѓа тврдина, светилник и мала зоолошка градина.
24 километри јужно од Кушадаси се наоѓа национален парк, од кој се пружи поглед кон соседна Грција и островот Самос. Во околината на Кушадаси се и античките градови Ефес (18 км), Дидим, Пријена и Милет.
Административно, општината и градот Кушадаси, припаѓаат на вилаетот Ајдин, од чиј центар Кушадаси е оддалечен 65 км. Иако развиено летувалиште градот нема сопствен аеродром, туку се користи аеродромот „Аднан Мендерес“ во Измир и „Милас-Бодрум“ во Милас, кои се оддалечени 85 км, односно 120 км. Градот поседува марина (мало пристаниште) и пристаниште за прекуокеански бродови, кои се секојдневни гости на Кушадаси.
Според проценки, Кушадаси има околу 1.000 хотели, пансиони и апартмани од сите категории. Еден од најстарите хотели во градот е „Имбат“, изграден во 1975 година кој се наоѓа на Женската плажа (Kadınlar Denizi), а може да се види и од центарот на градот.
Кушадаси може да се пофали со голем број на убави плажи, од кои еден дел се за јавна употреба.
Кушадаси, според статистиката во денешна патријархална Турција е на прво место по број на разводи.
На 16 јули 2005 година Кушадаси беше цел на терористички напад во кој животот го загубија пет луѓе, а околу дваесет се повредени. Истиот ден на булеварот Мустафа Кемал Ататурк во непосредна близина на споменикот на Ататурк, во акции на бомбаш-самоубиец, летна во воздух линиски минибус.
Канцелариски материјал
Канцелариски материјал канцелариски прибор или школски прибор се производи од за користење во канцеларија, во домот или во образованието. Тие можат да бидат хартиени производи како пликоа, тетратки, бележници, роковници, средства за пишување како пенкала, моливи, гуми за бришење, но и честитки, спојници, шпенки, хефталки и различни други материјали за пишување, печатење на компјутер.